**Apátistvánfalva Községi Önkormányzat Képviselő-testületének**

**15/2016 . (IX.26.) önkormányzati rendelete**

**a falugondnoki szolgálatról szóló**

**6/2014. (II. 20.) önkormányzati rendelet**

**módosításáról**

Apátistvánfalva Községi Önkormányzat Képviselő-testülete az Alaptörvény 32. cikk (2) bekezdésében, valamint a szociális igazgatásról és szociális ellátásokról szóló 1993. évi III. törvény 60. § (4) bekezdésében kapott felhatalmazás alapján, az Alaptörvény 32. cikk (1) bekezdés a) pontjában és a szociális igazgatásról és szociális ellátásokról szóló 1993. évi III. törvény 2. §- ában meghatározott feladatkörében eljárva a következőket rendeli el:

**1. §** A falugondnoki szolgálatról szóló 6/2014. (II. 20.) önkormányzati rendelet (a továbbiakban: Rendelet) 4. § (1) bekezdése helyébe a következő rendelkezés lép:

„(1) Az étkeztetésben való közreműködés során a falugondnoki szolgálat biztosítja a szociális gondoskodás helyi szabályairól szóló 6/2015. (II. 23.) önkormányzati rendelet (a továbbiakban: szociális rendelet) 10. §- a alapján megállapított szociális étkeztetést az étel házhoz szállításával, vagy az ellátott étkezési helyére, majd onnan otthonába szállításával.”

**2. §** A Rendelet 21. § (1 ) bekezdése helyébe a következő rendelkezés lép:

„(1) A 3. §-ban foglaltak ellátását a szociális rendeleten alapuló határozat szerint lehet igénybe venni.”

**3. §** Ez a rendelet a kihirdetését követő napon lép hatályba.

Császár-Bartakovics Csaba sk. Dr. Dancsecs Zsolt sk.

polgármester jegyző

Ezt a rendeletet Apátistvánfalva Községi Önkormányzat Képviselő-testülete a 2016.szeptember 23-i ülésén fogadta el.

Kihirdetve:

2016. szeptember 26.-án.

Dr. Dancsecs Zsolt sk.

jegyző